IMISLab/GreekWikipedia huggingface dataset:
Δήμοι της Γεωργίας

Ένας δήμος (γεωργιανά: მუნიციპალიტეტი, munits'ipaliteti) είναι μια υποδιαίρεση της Γεωργίας, που αποτελείται από έναν οικισμό ή μια ομάδα οικισμών, που απολαμβάνει τοπική αυτοδιοίκηση. Υπάρχουν δύο τύποι δήμων - οι αυτοδιοικούμενες πόλεις (ქალიka, k'alak'i), 12 συνολικά, και αυτοδιοικούμενες κοινότητες (თემი, temi), 67 συνολικά.

 Οι δήμοι ιδρύθηκαν για πρώτη φορά το 2006. Οι περισσότεροι από αυτούς ήταν διάδοχοι των παλαιότερων υποδιαιρέσεων, γνωστών ως ραγιόνι (რაიონი), "επαρχίες". Επιπλέον, σχηματίστηκαν νέοι δήμοι για να κυβερνήσουν τους οικισμούς στις αμφισβητούμενες οντότητες της Αμπχαζίας και της Νότιας Οσετίας, που τότε παρέμεναν υπό τον έλεγχο της Γεωργίας. Μετά τον Ρωσο-Γεωργιανό πόλεμο του 2008, η Γεωργία αντιμετωπίζει αυτούς τους δήμους ως μέρη των κατεχόμενων εδαφών της. Οι πρώην περιφέρειες που δεν υπάγονται στην ουσιαστική κυριαρχία της Γεωργίας τη στιγμή της μεταρρύθμισης της τοπικής αυτοδιοίκησης του 2006 δεν μετατράπηκαν σε δήμους. Αντιθέτως, οι νόμοι της Γεωργίας περιλαμβάνουν την ιδέα ότι ο τελικός τρόπος υποδιαίρεσης και το σύστημα τοπικής αυτοδιοίκησης πρέπει να δημιουργηθεί μετά την αποκατάσταση της δικαιοδοσίας του κράτους επί των κατεχόμενων εδαφών. Το 2014, το σύστημα τοπικής αυτοδιοίκησης μεταρρυθμίστηκε περαιτέρω και ο συνολικός αριθμός δήμων αυξήθηκε σε βάρος της προσθήκης περισσότερων αυτοδιοικούμενων πόλεων. Κάθε δήμος χωρίζεται σε διοικητικές μονάδες (ადმინისტრაციული ერთეული), οι οποίες μπορούν να περιλαμβάνουν έναν ή περισσότερους οικισμούς.Οι δήμοι εκτός των δύο αυτόνομων δημοκρατιών της Αζαρίας και Αμπχαζίας και της πρωτεύουσας της Τιφλίδας ομαδοποιούνται, προσωρινά, σε εννέα περιοχές (μχάρε): Γκούρια, Ιμερέτι, Καχέτι, Κβέμο Κάρτλι, Μτσχέτα-Μτιανέτι, Ράτσα-Λετσχούμι και Κβέμο Σβανέτι, Σάμτσχε-Τζαβανέτι και Σίντα Κάρτλι. *– Οι επικράτειες της Αμπχαζίας εκτός του ελέγχου της Γεωργίας και ορισμένες από τη Γεωργία ως "κατεχόμενα εδάφη" το 2015. **– Αυτοί οι δήμοι περιλαμβάνουν οικισμούς στη Νότια Οσσετία εκτός του ελέγχου της Γεωργίας και ορίζονται από τη Γεωργία ως "κατεχόμενα εδάφη" από το 2015. ***– Οι επίσημες στατιστικές διατίθενται μόνο για τα τμήματα των δήμων που ελέγχονται από τη Γεωργία. ****– Δεν υπάρχουν επίσημα στατιστικά στοιχεία για τα εδάφη που δεν ελέγχονται από τη Γεωργία (Αμπχαζία και Νότια Οσσετία). Κατεχόμενες περιοχές της Γεωργίας
Πανελλήνιοι σκοπευτικοί αγώνες σταθερού στόχου 2019

Οι Πανελλήνιοι σκοπευτικοί αγώνες σταθερού στόχου 2019 ήταν διοργάνωση των Πανελλήνιων σκοπευτικών αγώνων σταθερού στόχου, που διεξήχθη από την Σκοπευτική Ομοσπονδία Ελλάδος (ΣΚ.Ο.Ε.). Οι αγώνες πραγματοποιήθηκαν στο Εθνικό Σκοπευτήριο Βύρωνα, στο Σκοπευτήριο Μαλακάσας, στο Εθνικό Αθλητικό Κέντρο Βόλου και στο Πεδίο Βολής 698 ΑΒΠ Κορίνθου από τον Απρίλιο έως και τον Σεπτέμβριο του 2019.Διεξήχθησαν επτά αγωνιστικές (7) φάσεις (Α, Β, Γ, Δ, Ε, ΣΤ, Ζ) στις κατηγορίες ανδρών-γυναικών, εφήβων-νεανίδων και παίδων Α΄-Β΄.

 1Ελεύθερο Πιστόλι → 50 μέτρα πιστόλι (ISSF 50 meter pistol)2Τυφ. 0.22 Πρηνηδόν → 50 μέτρα τουφέκι πρηνηδόν (ISSF 50 meter rifle prone)3Τυφ. 0.22 3 × 40 → 50 μέτρα τουφέκι τριών στάσεων (ISSF 50 meter rifle three positions)4Πιστόλι ταχύτητας → 25 μέτρα πιστόλι ταχύτητας (ISSF 25 meter rapid fire pistol) 1Τυφ. 0.22 Πρηνηδόν → 50 μέτρα τουφέκι πρηνηδόν (ISSF 50 meter rifle prone)2Τυφ. 0.22 3 × 40 → 50 μέτρα τουφέκι τριών στάσεων (ISSF 50 meter rifle three positions) Το πρόγραμμα των αγώνων στους άνδρες και στις γυναίκες: 6/4/2019 Εθνικό Σκοπευτήριο Βύρωνα, ΒύρωναςΑνδρών: 10 μέτρα αεροβόλο πιστόλι, 10 μέτρα αεροβόλο πιστόλι ομαδικό, 10 μέτρα αεροβόλο τουφέκι, 10 μέτρα αεροβόλο τουφέκι ομαδικό Γυναικών: 10 μέτρα αεροβόλο πιστόλι, 10 μέτρα αεροβόλο πιστόλι ομαδικό, 10 μέτρα αεροβόλο τουφέκι, 10 μέτρα αεροβόλο τουφέκι ομαδικό7/4/2019 Εθνικό Σκοπευτήριο Βύρωνα, ΒύρωναςΜικτό: 10 μέτρα αεροβόλο πιστόλι, 10 μέτρα αεροβόλο τουφέκι 13/4/2019 Εθνικό Σκοπευτήριο Βύρωνα, ΒύρωναςΑνδρών: 50 μέτρα πιστόλι, 50 μέτρα πιστόλι ομαδικό, 50 μέτρα τουφέκι πρηνηδόν, 50 μέτρα τουφέκι πρηνηδόν ομαδικό Γυναικών: 50 μέτρα τουφέκι πρηνηδόν, 50 μέτρα τουφέκι πρηνηδόν ομαδικό13/4/2019 Σκοπευτήριο Μαλακάσας, ΜαλακάσαΓυναικών: 25 μέτρα πιστόλι, 25 μέτρα πιστόλι ομαδικό14/4/2019 Εθνικό Σκοπευτήριο Βύρωνα, ΒύρωναςΑνδρών: 50 μέτρα τουφέκι τριών στάσεων, 50 μέτρα τουφέκι τριών στάσεων ομαδικό Γυναικών: 50 μέτρα τουφέκι τριών στάσεων12/5/2019 Σκοπευτήριο Μαλακάσας, ΜαλακάσαΑνδρών: 25 μέτρα πιστόλι ταχύτητας, 25 μέτρα πιστόλι ταχύτητας ομαδικό22/9/2019 Πεδίο Βολής 698 ΑΒΠ Κορίνθου, ΚόρινθοςΑνδρών: 300 μέτρα τουφέκι πρηνηδόν, 300 μέτρα τουφέκι πρηνηδόν ομαδικό28/9/2019 Σκοπευτήριο Μαλακάσας, ΜαλακάσαΑνδρών: 25 μέτρα πιστόλι στάνταρτ, 25 μέτρα πιστόλι στάνταρτ ομαδικό29/9/2019 Σκοπευτήριο Μαλακάσας, ΜαλακάσαΑνδρών: 25 μέτρα πιστόλι κεντρικής πυροδότησης, 25 μέτρα πιστόλι κεντρικής πυροδότησης ομαδικό
Τερψιθέα Λάρισας

Η Τερψιθέα είναι οικισμός του νομού Λάρισας και Τοπική Κοινότητα της Δημοτικής Κοινότητας Λαρισαίων του Δήμου Λαρισαίων που βρίσκεται στην Περιφερειακή Ενότητα Λάρισας της Περιφέρειας Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης». Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, η Τερψιθέα ανήκε στο Τοπικό Διαμέρισμα Τερψιθέας, του πρώην Δήμου Λαρισαίων του Νομού Λάρισας.

 Σύμφωνα με το ΦΕΚ 262Α - 31/08/1912 συστάθηκε η κοινότητα «Καϊσλάρ ή Μπαϊσλάρ» η οποία αποσπάστηκε από τον Δήμο Λαρίσης και ορίστηκε ως έδρα της κοινότητας και συμπεριελάμβανε και τους οικισμούς «Κουτσόχερον» (το σημερινό Κουτσόχερο) και «Γούνιτσα» (η σημερινή Αμυγδαλέα), αποσπασμένοι και αυτοί επίσης απο τον Δήμο Λαρίσης. Το 1927 σύμφωνα με το ΦΕΚ 306Α - 22/12/1927 ο οικισμός και κοινότητα «Καϊσλάρ ή Μπαϊσλάρ» μετονομάστηκε σε κοινότητα Τερψιθέας. Η Τερψιθέα διαθέτει δομές της πρωτοβάθμιας εκπαίδευσης (νηπιαγωγείο, δημοτικό) καθώς και τον Ιερό Ναό του Αγίου Αθανασίου. Οι κάτοικοι της ασχολούνται με την γεωργία (βαμβάκι, σιτηρά), την κτηνοτροφία αλλά και με διάφορα άλλα επαγγέλματα, εξαιτίας της κοντινής απόστασης του οικισμού με την Λάρισα. Στην Τερψιθέα βρίσκεται και η Αερολέσχη Λάρισας, η οποία για τις πτητικές δραστηριοτήτες της χρησιμοποιεί το Αεροδρόμιο Τερψιθέας. το οποίο εξυπηρετεί τις ανάγκες τις. Η Τερψιθέα διαθέτει τον Μορφωτικό Σύλλογο Τερψιθέας, ο οποίος διοργανώνει πολιτιστικές εκδηλώσεις και τον ποδοσφαιρικό σύλλογο Α.Ο Μαχητής Τερψιθέας, ο οποίος ιδρύθηκε το 1971 και κέρδισε το πρωτάθλημα της Α' Ε.Π.Σ Λάρισας κατά την περιόδο 2012-2013. Η Τερψιθέα έχει υψόμετρο 130 μέτρα από την επιφάνεια της θάλασσας, σε γεωγραφικό πλάτος 39,6170177001 και γεωγραφικό μήκος 22,349323141. και βρίσκεται 3 χλμ. ανατολικά της πόλης της Λάρισας. Βορειοανατολικά συνορεύει με τον οικισμό Γιάννουλη, ανατολικά με τον οικισμό Ραχούλα και νοτιοανατολικά με τον οικισμό Ελευθερές. Κατά την τελευταία απογραφή του 2011 η Τερψιθέα είχε πληθυσμό 1992 κάτοικοι σημειώνοντας αύξηση κατά 33% από την προηγούμενη απογραφή του 2001 όπου είχε 1283 κάτοικοι. Η αύξηση αυτή του πληθυσμού οφείλεται κυρίως ότι η κοινότητα έγινε ενότητα του δημοτικού διαμερισμάτος του δήμου Λαρισαίων κατά το Πρόγραμμα Καλλικράτης και σε συνδυασμό ότι απέχει μόλις 3 χλμ από το κέντρο της Λάρισας, συντέλεσε στην εγκατάσταση νέων κατοίκων (κυρίως αυτών που ανήκουν στη μεσαία κοινωνική τάξη).
Χρήστος Αρδίζογλου

Ο Χρήστος Αρδίζογλου (Ιερουσαλήμ, 15 Μαρτίου 1953) είναι Έλληνας πρώην διεθνής ποδοσφαιριστής, ο οποίος αγωνιζόταν ως ακραίος επιθετικός αλλά και ως μέσος και φημιζόταν για τη σπουδαία τεχνική του κατάρτιση. Στις αυτοδιοικητικές εκλογές του 2019 είναι υποψήφιος δημοτικός σύμβουλος Αθηναίων με την παράταξη "Ανοιχτή πόλη".

 Ξεκίνησε το ποδόσφαιρο από τα τμήματα υποδομών του Απόλλωνα Αθηνών. Το 1971 και στην ηλικία των 18 ετών προωθήθηκε στην πρώτη ομάδα και με τη φανέλα της "Ελαφράς Ταξιαρχίας" αγωνίστηκε για μια τριετία μέχρι το 1974.Στο μεγαλύτερο κεφάλαιο της ποδοσφαιρικής του καριέρας διακρίθηκε με τα χρώματα της ΑΕΚ, με την οποία αγωνίστηκε για 11 ολόκληρα χρόνια. Κορυφαία στιγμή στην πολύχρονη καριέρα του με τη φανέλα των "κιτρινόμαυρων" ήταν η συμμετοχή του στα ημιτελικά του κυπέλλου ΟΥΕΦΑ, την περιοδο 1976-77, αν και δεν αγωνιστηκε καθολου εκεινη τη σεζον στην Ευρωπη λογω τιμωριας.Το 1985 επέστρεψε στον Απόλλωνα Αθηνών και τον Δεκέμβριο, στα μέσα της χρονιάς 1985-86 και έχοντας σημειώσει 6 συμμετοχές στο πρωτάθλημα, πήρε επίσημα την απόφαση να αποσυρθεί από την ενεργό δράση. Αγωνίστηκε την επόμενη χρονιά (1986-87) με τον Ατρόμητο Αθηνών, όπου και ουσιαστικά έκλεισε την επαγγελματική ποδοσφαιρική καριέρα. Με την Ελλάδα αγωνίστηκε για πρώτη φορά στις 24 Σεπτεμβρίου 1975 στον αγώνα εναντίον της Ρουμανίας (1-1) για το Βαλκανικό Κύπελλο. Συνολικά συμμετείχε σε 43 αγώνες, πετυχαίνοντας 2 τέρματα.Ήταν μέλος της ομάδας που αγωνίστηκε στο Ευρωπαϊκό Πρωτάθλημα του 1980 στην Ιταλία, όπου συμπεριλήφθηκε στη δεύτερη καλύτερη ενδεκάδα της διοργάνωσης. Επίσης έχει κληθεί μια φορά στη Μικτή Κόσμου. Πρωταθλήματα Ελλάδας: 2 (1977-78, 1978-79) Κύπελλα Ελλάδας: 2 (1977-78, 1982-83) Ο Χρήστος Αρδίζογλου στην επίσημη ιστοσελίδα της ΑΕΚ 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη 8+1 Ιστορίες για τον μεγάλο Αρδίζογλου, www.enwsi.gr Η καριέρα του Χρήστου Αρδίζογλου στο National Football Teams
Πέτρος Ρουτζιέρης

Ο Πέτρος Ρουτζιέρης (γενν. Ρόδος, 4 Ιανουαρίου 1973) είναι Έλληνας βετεράνος ποδοσφαιριστής που αγωνιζόταν στη θέση του αμυντικού και νυν προπονητής ποδοσφαίρου. Σαν ποδοσφαιριστής αγωνίστηκε σε όλες τις Εθνικές κατηγορίες. Από τον Οκτώβριο του 2018 αποτελεί τεχνικός του Διαγόρα Ρόδου.

 Ξεκίνησε επαγγελματικά το ποδόσφαιρο από τον Διαγόρα Ρόδου. Το 1993 πήρε μεταγραφή στην Προοδευτική, με την οποία αγωνίστηκε μέχρι και το 1996 στην Β' Εθνική. Το καλοκαίρι του ίδιου έτους πήρε μεταγραφή στον Αθηναϊκό, με τη φανέλα του οποίου έκανε ντεμπούτο στην Α' Εθνική και αγωνίστηκε μέχρι και το 1999, όποτε και τον Ιανουάριο του έτους αυτού επέστρεψε στην Προοδευτική. Τον Ιανουάριο του 2001 πήρε μεταγραφή στην Χαλκηδόνα με τη φανέλα της οποίας αγωνίστηκε μέχρι και το 2002. Το καλοκαίρι αυτού του έτους επέστρεψε στον Διαγόρα Ρόδου με τη φανέλα του οποίου αγωνίστηκε μέχρι και το 2007, όποτε και τερμάτισε την ποδοσφαιρική του καριέρα. Με το τέλος της ποδοσφαιρικής του καριέρας το καλοκαίρι του 2007, παρέμεινε στον σύλλογο του Διαγόρα αναλαμβάνοντας καθήκοντα βοηθού προπονητή. Σαν προπονητής εργάστηκε επίσης στον Διαγόρα, αλλά και στην Α.Ε.Ρ. Αφάντου Ρόδου. Το 2014 ανέλαβε ξανά την τεχνική ηγεσία του Διαγόρα, ένώ από τον Οκτώβριο του 2018 αποτελεί εκ νέου προπονητής του Διαγόρα Ρόδου. Επίσης, έχει εργαστεί ως προπονητής ακαδημιών στον Α.Σ. Αρένα Ρόδου. Προφίλ Πέτρου Ρουτζιέρη στο transfermarkt.com Προφίλ Πέτρου Ρουτζιέρη στο transfermarkt.it
Φ.Α.Ο. Ομόνοια Ναυπάκτου

Ο «Φιλαθλητικός Όμιλος Ναυπάκτου η Ομόνοια» είναι αθλητικός σύλλογος με έδρα τη Ναύπακτο. Ιδρύθηκε το 1984 αλλά σταδιακά παρήκμασε και ανέστειλε την λειτουργία του. Από το 2003 ξεκίνησε μια καινούρια πορεία με την επανίδρυση τμημάτων. Διατηρεί τμήματα πετοσφαίρισης, καλαθοσφαίρισης, μπιτς βόλεϊ, αντισφαίρισης και μπιτς τένις. Στο παρελθόν είχε τμήματα ποδοσφαίρου, σκάκι,επιτραπέζιας αντισφαίρισης, στίβου,ορειβασίας.

 Το τμήμα δημιουργήθηκε το 1986 από τον καθηγητή Νίκο Μάρκο. Ακολούθησε το γυναικείο τμήμα και οι υποδομές και για τα δυο τμήματα. Από το 2003 τα τμήματα του συλλόγου επανιδρύθηκαν. Συμμετείχαν αρχικά στις διοργανώσεις ΕΣΠΕΔΕ και εν συνεχεία στις διοργανώσεις της ΕΣΠΕΠ. Υπάρχουν τμήματα ανδρών, γυναικών, εφήβων, παίδων, παμπαίδων, κορασίδων, παγκορασίδων και ακαδημιών. Το τμήμα ιδρύθηκε το 1984. Την ίδια εποχή δημιουργήθηκαν και τμήματα υπδομών.Κατά την δεκαετία του 90' πρωταγωνίστησε στην Γ εθνική. Αργότερα παραχώρησε το διακαίωμα συμμετοχής στην Γ εθνική σε άλλο σύλλογο και διαλύθηκε. Το τμήμα επανασυστάθηκε τον Σεπτέμβριο του 2010 από τον Κώστα Παπούλια. Συμμετέχει στις διοργανώσεις της ΕΣΚΑΒΔΕ. Το τμήμα διατηρεί ακαδημίες στην Ναύπακτο. Το τμήμα ιδρύθηκε το 2005.Διοργανώνει διάφορα τουρνουά σε εγκαταστάσεις στην παραλία της πόλης. Το 2011 έκανε για 6η χρονιά τουρνούα για άνδρες γυναίκες και για 2η για άνδρες γυναίκες που δεν είναι αθλητές πετοσφαίρισης.Ακόμα έγινε τουρνουά μικτών ομάδων (3η χρονιά), 3on3 (3η χρονιά).Το 2010 ξεκίνησε αγωνιστικό τμήμα εκμάθησης και το 2011 τμήμα εκμάθησης αρχαρίων (ενηλίκων-παίδων). Κάθε καλοκαίρι από την ίδρυση του τμήματος υπάρχουν τουρνουά. Το τμήμα λειτούργησε το 2013. Ασχολείται με την καλλιέργεια του αθλήματος με τμήματα εκμάθησης σε παιδιά, αρχάριους και ενήλικες. Ο σύλλογος παρουσίασε στην πόλη το άθλημα το 2013. Το 2014 διοργάνωσε το πρώτο τουρνουά. Τουρνουά διεξάγονται κάθε καλοκαίρι. Φ.Α.Ο. Ομόνοια Ναυπάκτου, επίσημος ιστότοπος.
Θνησιμότητα

Η θνησιμότητα ή ρυθμός θνησιμότητας είναι μέτρο του αριθμού των θανάτων (είτε γενικά είτε λόγω συγκεκριμένης αιτίας) σε ένα συγκεκριμένο πληθυσμό, ως προς το μέγεθος του πληθυσμού, ανά μονάδα του χρόνο. Κατά κανόνα, η μονάδα μέτρησης της θνησιμότητας είναι αριθμός θανάτων ανά 1.000 άτομα ανά έτος. Επομένως, θνησιμότητα της τάξεως του 7,4 σημαίνει ότι σε ένα πληθυσμό 1.000 ατόμων πεθαίνουν 7,4 άτομα ανά έτος ή 0,74% του συνόλου. Διαφέρει από την νοσηρότητα, που είναι είτε ο επιπολασμός είτε η επίπτωση μιας νόσου. Η γενική μορφή του τύπου υπολογισμού της θνησιμότητας είναι: θ π ⋅ 10 ν {\displaystyle {\frac {\mbox{θ}}{\mbox{π}}}\cdot 10^{\mbox{ν}}} , όπου θ είναι ο αριθμός των θανάτων από την αιτία που μελετάται, π είναι το μέγεθος του πληθυσμού από τον οποίο προέρχονται οι θάνατοι και 10 ν {\displaystyle 10^{\mbox{ν}}} είναι παράγοντας μετατροπής που καθορίζει το μέγεθος του παρονομαστή, δηλαδή εάν πολλαπλασιάσουμε με 10 3 {\displaystyle 10^{3}} , παίρνουμε αριθμό θανάτων ανά 1.000 άτομα.

 Ο αδρός δείκτης θνησιμότητας ορίζεται ως «η θνησιμότητα εξαιτίας όλων των αιτιών σε ένα πληθυσμό» και υπολογίζεται διαιρώντας τον συνολικό αριθμό θανάτων σε δεδομένο χρονικό διάστημα με τον ενδιάμεσο πληθυσμό του συγκεκριμένου χρονικού διαστήματος. Για παράδειγμα, το 2013 η Ελλάδα είχε πληθυσμό περίπου 11.000.000 και καταγράφηκαν περίπου 111.800 θάνατοι, το οποίο ανάγεται σε 11,2 θανάτους ανά 1.000 κατοίκους ανά έτος. Την ίδια χρονιά, ο παγκόσμιος αδρός δείκτης θνησιμότητας ήταν 7,8 θάνατοι ανά 1.000 κατοίκους ανά έτος. Οι ειδικοί δείκτες θνησιμότητας μετρούν τους θανάτους από συγκεκριμένη αιτία ή σε συγκεκριμένη ομάδα του πληθυσμού. Οι πιο συχνά χρησιμοποιούμενοι ειδικοί δείκτες θνησιμότητας φαίνονται στον πιο κάτω πίνακα: Για όλα τα πιο πάνω, η «ειδική κατά φύλο θνησιμότητα» αναφέρεται σε θνησιμότητα είτε μεταξύ ανδρών είτε μεταξύ γυναικών, όπου κατά τον υπολογισμό ο αριθμητής και ο παρονομαστής περιορίζονται σε ένα φύλο. Η θνησιμότητα είναι ρυθμός ή πυκνότητα επίπτωσης, εφόσον εκφράζεται ως αναλογία θανάτων ανά μονάδα του χρόνου. Η θνητότητα είναι απλή αναλογία, εφόσον εκφράζεται ως ο αριθμός των θανάτων από κάποια νόσο σε σχέση με τον συνολικό αριθμό ανθρώπων που έχουν διαγνωστεί με την νόσο σε δεδομένο χρονικό διάστημα. Για περισσότερα, επισκεφθείτε το σχετικό λήμμα.
Μπάντι Ριτς

Ο Μπέρναρντ "Μπάντι" Ριτς (Bernard "Buddy" Rich, 30 Σεπτεμβρίου 1917 - 2 Απριλίου 1987) ήταν Αμερικάνος ντράμερ της τζαζ μουσικής, γνωστός ως ο καλύτερος ντράμερ στον κόσμο κατά την διάρκεια της καριέρας του. Υπήρξε ηγέτης των Buddy Rich Big Band και συνεργάστηκε με δεκάδες καλλιτέχνες μέχρι το 1987, όταν πέθανε από καρδιακή προσβολή.

 Ο Μπάντι Ριτς γεννήθηκε το 1917 στο Μπρούκλιν της Νέας Υόρκης και έδειξε το ταλέντο του στα τύμπανα από την βρεφική του ηλικία, με τους γονείς του να τον συμπεριλαμβάνουν στην παράσταση της βοντβίλ στην οποία συμμετείχαν, απ' όταν ήταν 18 μηνών. Του δόθηκε το παρωνύμιο "Baby Traps, the Drum Wonder" και εμφανίστηκε για πρώτη φορά στο Μπρόντγουεϊ στα τέσσερα του χρόνια, ενώ περιόδευσε στην Αυστραλία δύο χρόνια αργότερα. Εκείνη την περίοδο, ήταν το πιο ακριβοπληρωμένο παιδί παγκοσμίως, μετά τον ηθοποιό Τζάκι Κούγκαν, κερδίζοντας περίπου 1.000 δολάρια ανά εβδομάδα. Στα έντεκα του χρόνια, ηγούνταν του δικού του συγκροτήματος, παρά το γεγονός ότι δεν έλαβε ποτέ μουσική εκπαίδευση. Το 1937, ξεκίνησε την συνεργασία του με τον Τζο Μαρσάλα, πριν συνεχίσει με τον Άρτι Σο και τον Τόμι Ντόρσεϊ. Κατά την διάρκεια του δευτέρου παγκοσμίου πολέμου κατατάχθηκε στους πεζοναύτες και επέστρεψε στην μουσική μετά το τέλος του πολέμου.Το 1954, έπαιζε με τους Harry James Orchestra, κερδίζοντας 1.500 δολάρια ανά εβδομάδα. Καθ' όλη την δεκαετία του '50, δούλεψε με μεγάλο αριθμό μουσικών για την δισκογραφική εταιρεία "Verve", με σπουδαιότερες συνεργασίες αυτές με τον Τσάρλι Πάρκερ, τον Λες Μπράουν, τον Τσάρλι Βεντούρα και τον Χάρι Τζέιμς. Το 1959, υπέφερε μία καρδιακή προσβολή, αλλά συνέχισε να παίζει, αν και το 1968 δήλωσε πτώχευση, αφού κατηγορήθηκε για φοροδιαφυγή. Συνεργάστηκε με ονόματα όπως η Έλλα Φιτζέραλντ και ο Λούις Άρμστρονγκ, όπως και ο Ινδός ντράμερ Ούσταντ Άλλα Ράκα στον δίσκο "Rich à la Rakha".Το 1966, σχημάτισε μία ακόμη μεγάλη μπάντα με την οποία παρέμεινε ως το τέλος της ζωής του. Την επόμενη χρονιά, επιλέχθηκε από τον Τζάκι Γκλίσον για να τον συνοδεύει στο τηλεοπτικό του πρόγραμμα, ενώ το φθινόπωρο του ίδιου έτους περιόδευσε με τον Φρανκ Σινάτρα. Επίσης, έκανε συχνές γκεστ εμφανίσεις στις εκπομπές του Μάικ Ντάγκλας και του Μερβ Γκρίφιν. Μία από τις γνωστότερες παρουσίες του στην τηλεόραση, ήταν σε ένα επεισόδιο του The Muppet Show, όπου αντιμετώπισε σε μία μάχη τον "The Animal".Το 1983, η καρδιά του παρουσίασε και πάλι προβλήματα, κάτι που δεν τον εμπόδισε να συνεχίσει να περιοδεύει. Στις 2 Απριλίου 1987, πέθανε λόγω καρδιακής προσβολής μετά από εγχείρηση για κακοήθη όγκο στον εγκέφαλο. Buddy Rich | Biography & History | AllMusic Buddy Rich - Drummer - Biography.com Buddy Rich | Drummer Biography - Rock Drumming System
Ωοθυλάκιο

Το ωοθυλάκιο είναι η βασική μονάδα του θηλυκού αναπαραγωγικού συστήματος και αποτελείται από σχεδόν σφαιρικά συσσωματώματα κυττάρων που βρίσκονται στην ωοθήκη. Τα ωοθυλάκια περιέχουν ένα ωοκύτταρο. Αυτές οι δομές τίθενται περιοδικά σε διαδικασίες αύξησης και ανάπτυξης με τελικό αποτέλεσμα την ωογένεση συνήθως ενός λειτουργικού ωοκυττάρου.

 Τα κύτταρα που απαρτίζουν το ωοθυλάκιο είναι το ωοκύτταρο, τα κοκκιώδη κύτταρα και τα κύτταρα των εσωτερικών και εξωτερικών στοιβάδων της ωοθήκης. Το ωοκύτταρο όταν βρίσκεται στην ωοθήκη παραμένει στο στάδιο του πρωτογενούς ωοκυττάρου. Ο πυρήνας ενός τέτοιου ωοκυττάρου καλείται βλαστικό κυστίδιο. Το ωοκύτταρο περιβάλλεται από μία γλυκοπρωτεϊνική στοιβάδα, τη διαφανή ζώνη (zona pellucida). Αυτή με τη σειρά της είναι "φασκιωμένη" σε μία στοιβάδα κοκκιοκυττάρων. Κατά τα πρώιμα τριτοτενή θυλάκια, τα κοκκιοκύτταρα. Νωρίς τριτογενή θυλάκια, τα κύτταρα granulosa που συνδέουν το ωοκύτταρο με το υπόλοιπο των κυττάρων granulosa (' ' membrana granulosa' ') είναι τα ' ' discus proligerus' ' ή oophorus cumulus. Τα κύτταρα granulosa, στη συνέχεια, εσωκλείονται σε ένα λεπτό στρώμα extracellular μήτρα - η θυλακοειδής μεμβράνη υπογείων ή το βασικό έλασμα (fibro-vascular coat(στην εικόνα). Έξω από το βασικό έλασμα, τα στρώματα interna theca και externa theca βρίσκονται. Τα αρχέγονα θυλάκια είναι αδιόρατα στο γυμνό μάτι. Εντούτοις, αναπτύσσονται στα αρχικά, δευτεροβάθμια και τελικά ώριμα κυστοειδή θυλάκια. Τα ώριμα κυστοειδή θυλάκια καλούνται μερικές φορές ' ' ' Graafian follicles' ' ' (μετά από Regnier de Graaf). Στους ανθρώπους τα ωοκύτταρα εγκαθίστανται στην ωοθήκη πριν τη γέννηση και δύναται να παραμείνουν αδρανή περιμένοντας την ενεργοποίησή τους μέχρι και 50 χρόνια. Μετά σπάει και το θυλάκιο μετατρέπεται σε luteum σωμάτων. Οποιοδήποτε ωοθηκικό θυλάκιο που είναι μεγαλύτερο από περίπου δύο εκατοστόμετρα καλούται ωοθηκική κύστη. Slide at fda.gov Images at okstate.edu Life cycle at gfmer.ch
Καρατάς

Η Καρατάς (τουρκικά: Karataş) είναι μικρή πόλη και διαμέρισμα στην επαρχία Αδάνων, στη μεσογειακή ακτή της Τουρκίας, 47 χλμ. από την πόλη των Αδάνων, ανάμεσα στον ποταμό Σάρο και τον Πύραμο, ο οποίος είναι γνωστός και ως Λευκόσυρος. Η πόλη έχει πληθυσμό 8.483 κατοίκους (το 2010), με άλλους 13.000 να ζουν στα γύρω χωριά. Στην πόλη δεσπόζουν τα ερείπια εκκλησιών, καραβανσεράι και ενός αμφιθεάτρου. Ωστόσο, τα αρχαία μνημεία απομένει να χρονολογηθούν ελλείψει κατάλληλης έρευνας ή συντήρησης.

 Η περιοχή κατοικήθηκε τουλάχιστον από την εποχή των Χετταίων και πιθανώς παλαιότερα. Αργότερα ήταν μέρος της ασσυριακής επαρχίας Κούε. Την εποχή των Ελλήνων, που γνώριζαν την πόλη με τα ονόματα Μέγαρσος, Μάγαρσος ή Μάγαρσα, υπήρχε ένα λιμάνι στις εκβολές του πλωτού Πυράμου, αποτελώντας σημαντική στρατιωτική και εμπορική οδό στην πεδιάδα της Κιλικίας και παρείχε επίσης πρόσβαση στη θάλασσα για τις παραποτάμιες πόλεις, όπως η Μαλλός. Το 333 π.Χ., λίγο πριν τη Μάχη της Ισσού, ο Μέγας Αλέξανδρος έκανε θυσία εδώ σε έναν ναό που, κατά interpretatio graeca, θεώρησε ότι ήταν της Αθηνάς. Η «Αθηνά της Μαγάρσου» η οποία εμφανίζεται στα ελληνιστικά νομίσματα φέρεται, από την πόζα της και τις ιδιότητες που την περιβάλλουν, να έχει μεσοποταμιακούς δεσμούς. Ο Ρόμπιν Λέιν Φοξ αναγνωρίζει την προέλευση του τόπου λατρείας στις νίκες του Σενναχειρείμ, ο οποίος ίδρυσε το ιερό το 696 π.Χ. μετά από μια θαλάσσια μάχη με Έλληνες στις εκβολές του ποταμού· το αφιέρωσε στην πολεμική του θεά, την Ανάθ, ή την Ινάννα. Οι Ρωμαίοι απέδωσαν την ονομασία Μέγαρσος ως Megarsus. Το λιμάνι αργότερα κατακτήθηκε από τους αραβικούς στρατούς κατά την επέκταση του Ισλάμ και στη συνέχεια από τους Οθωμανούς το 1517. Η Μέγαρσος καταλήφθηκε από γαλλικά στρατεύματα κατά τον Α' Παγκόσμιο Πόλεμο.
Ασιμί Γκοϊτά

Ο συνταγματάρχης Ασιμί Γκοϊτά (Assimi Goita) (1983-) είναι αξιωματικός του στρατού του Μάλι και μεταβατικός αντιπρόεδρος της χώρας από τον Σεπτέμβριο του 2020. Ως αρχηγός της Εθνικής Επιτροπής για τη Σωτηρία του Λαού, μιας στρατιωτικής χούντας που κατέλαβε την εξουσία από τον πρώην πρόεδρο Ιμπραΐμ Μπουμπακάρ Κεϊτά σε πραξικόπημα το 2020, ήταν προσωρινά αρχηγός κράτους. Κατέλαβε ξανά την εξουσία από τον Μπα Ντάου έπειτα από το πραξικόπημα του 2021. Έχει ανακηρυχθεί συνταγματικός πρόεδρος του Μάλι.

 Ο Γκοϊτά υπηρέτησε ως συνταγματάρχης στη μονάδα ειδικών δυνάμεων των Ενόπλων Δυνάμεων του Μάλι. Υπηρετεί ως αρχηγός της Εθνικής Επιτροπής για τη Σωτηρία του Λαού, που είναι μια ομάδα ανταρτών, οι οποίοι έχουν δεσμευτεί να ξεκινήσουν νέες εκλογές για να αντικαταστήσουν τον Ιμπραΐμ Μπουμπακάρ Κεϊτά. Στις 21 Σεπτεμβρίου 2020 διορίστηκε αντιπρόεδρος της χώρας από ομάδα 17 εκλογέων, με τον Μπα Εντάου να διορίζεται πρόεδρος. Ο Γκοϊτά ενεπλάκη σε στρατιωτικό πραξικόπημα στις 24 Μαΐου 2021, έπειτα από το οποίο κατέλαβε την εξουσία. Ο πρόεδρος Ντάου και ο πρωθυπουργός Μοκτάρ Ουάνε τέθηκαν υπό κράτηση. Ο Γκοϊτά ισχυρίστηκε πως ο Ντάου είχε αποπειραθεί να κάνει "δολιοφθορά" στη μετάβαση προς τη δημοκρατία και δεσμεύτηκε για τη διεξαγωγή εκλογών το 2022. Το πραξικόπημα προκλήθηκε από τον ισχυρισμό του Γκοϊτά ότι ο Ντάου απέτυχε να τον συμβουλευτεί αναφορικά με τον ανασχηματισμό της κυβέρνησης. Στις 28 Μαΐου 2021 το συνταγματικό δικαστήριο τον ανακήρυξε ως μεταβατικό πρόεδρο του Μάλι και αποφάνθηκε ότι θα έπρεπε να διατηρήσει τον τίτλο "πρόεδρος της μετάβασης, αρχηγός κράτους" προκειμένου "να ηγηθεί της διαδικασία για μετάβαση στο στόχο". Την ίδια ημέρα ανέφερε ότι θα διορίσει έναν πρωθυπουργό από τον συνασπισμό M5-RFP. Η ορκωμοσία του ως Προέδρου του Μαλί έλαβε χώρα στις 7 Ιουνίου 2021. Στις 20 Ιουλίου 2021 εκδηλώθηκε δολοφονική απόπειρα κατά του Γκοϊτά σε τζαμί στην Μπαμακό, ενώ εκείνος προσευχόταν. Η απόπειρα έγινε από ένοπλο που επιτέθηκε με μαχαίρι εναντίον του προέδρου. Ο πρόεδρος δεν έπαθε το παραμικρό, όμως ένα άλλο άτομο τραυματίστηκε και ο δράστης συνελήφθη. Συνολικά συνελήφθησαν από τις δυνάμεις ασφαλείας δύο άντρες.
Σιμόνας Σεραπίνας

Ο Σιμόνας Σεραπίνας (λιθουανικά: Simonas Serapinas), γεννημένος στις 24 Φεβρουαρίου 1982 στην πόλη Κλάιπεντα, είναι Λιθουανός επαγγελματίας διεθνής καλαθοσφαιριστής. Διαθέτοντας ύψος 197 αγωνίζεται στη θέση Small Forward.

 Ο Σεραπίνας ξεκίνησε την καριέρα του από την Ατλέτας του Κάουνας το 2000-01, για να συνεχίσει την επόμενη σεζόν στη Ζάλγκιρις και την Άλιτους, ενώ το 2003 φόρεσε την φανέλα της Νεβέζις. Το 2003, επέστρεψε στη Ζάλγκιρις Κάουνας, με την οποία κατέκτησε δύο πρωταθλήματα Λιθουανίας και την Βαλτική Λίγκα του 2005.Το καλοκαίρι του 2006, μεταγράφηκε στην ομάδα του Άρη, όπου αγωνίστηκε για δύο χρόνια με μέσους όρους 4,6 πόντων την σεζόν 2006-07 και 1,9 πόντων την επόμενη σεζόν, στα μέσα της οποίας αντικαταστάθηκε από τον Βλαντιμίρ Μπόισα και μεταγράφηκε στην πολωνική Ασέκο Γκντίνια.Το 2008-09, αγωνίστηκε με την ομάδα της Αζόβμας από την Ουκρανία, συνεχίζοντας το 2010 στη Νεπτούνας. Ακολούθησε η μεταγραφή του στην Βαρέζε από την Ιταλία και το 2011-12 φόρεσε την φανέλα της Τέλεκομ Βόννης. Την επόμενη χρονιά, επέστρεψε στην Αζόβμας και μετά από διάλειμμα ενός έτους, υπέγραψε στην γερμανική Μιτελντόιτσερ‎ το 2014-15.Τον Ιανουάριο του 2015, συμφώνησε με την ομάδα της Μαζεϊκιάι από την δεύτερη κατηγορία της Λιθουανίας. Simonas Serapinas - Eurobasket Simonas Serapinas International Stats Simonas Serapinas basketball profile Simonas Serapinas, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
Μκριτς Μπεσικτασλιάν

Ο Μκριτς Μπεσικτασλιάν ή Πεσικτασλιάν (αρμενικά: Մկրտիչ Պէշիկթաշլեան, 18 Αυγούστου 1828 - 29 Νοεμβρίου 1868) ήταν σημαντικός Αρμένιος ποιητής, συγγραφέας και διανοούμενος του 19ου αιώνα που έζησε στην Οθωμανική Αυτοκρατορία.

 Ο Μπεσικτασλιάν γεννήθηκε στις 18 Αυγούστου του 1828 στη συνοικία Ορτάκιοϊ της ευρωπαϊκής πλευράς της Κωνσταντινούπολης και ήταν γιος ράφτη. Έμαθε τα πρώτα γράμματα στην τοπική αρμενική Σχολή των Μεχιταριστών και σε ηλικία περίπου έντεκα ετών μετέβη για σπουδές στην Πάδοβα όπου λειτουργούσε η αρμενική Σχολή Μουρατιάν. Μεταξύ των καθηγητών του στην ιταλική πόλη, συμπεριλαμβανόταν και ο επιφανής Αρμένιος λόγιος Αρσέν Μπαγκρατούνι. Αποφοίτησε το 1845 και κατόπιν πέρασε ένα μικρό χρονικό διάστημα στη Βενετία μελετώντας παλαιά αρμενικά έγγραφα προτού επιστρέψει στη γενέτειρά του. Τα επόμενα χρόνια εργάστηκε ως καθηγητής αρμενικών, γαλλικών και λογοτεχνίας σε διάφορα εκπαιδευτικά ιδρύματα της Κωνσταντινούπολης, καθώς και σε σπίτια εύπορων οικογενειών. Παράλληλα ενεπλάκη ενεργά στα ζητήματα της αρμενικής κοινότητας της πόλης, συμβάλλοντας στην ίδρυση εκπαιδευτικών και φιλανθρωπικών συλλόγων, με τομέα δράσης και εκτός Κωνσταντινουπόλεως, όπως π.χ. στην ευρύτερη περιοχή της Κιλικίας. Επιπλέον, εργάστηκε για την ενότητα των συμπατριωτών του, ανεξαρτήτως θρησκευτικού δόγματος. Μεταξύ των μαθητών του συγκαταλεγόταν η συγγραφέας και φεμινίστρια Σρμπουχί Ντουσάπ (1840-1901), με την οποία συνδέθηκε φιλικά. Απεβίωσε στις 29 Νοεμβρίου του 1868, προσβεβλημένος από φυματίωση. Το 1856 ολοκλήρωσε και παρουσίασε στο κοινό το παρθενικό του θεατρικό έργο, το οποίο ήταν η τραγωδία «Κορνάκ», η οποία ξεχώρισε για το γεγονός πως ήταν γραμμένη στη καθομιλουμένη δυτική αρμενική διάλεκτο της εποχής. Άλλα θεατρικά έργα του Μπεσικτασλιάν είναι τα «Αρσάκ», «Βαχέ» και «Βαχάν», όλα εμπνευσμένα από την αρμενική ιστορία. Επιπλέον, ασχολήθηκε και με την ποίηση, η οποία αποτελεί το σημαντικότερο κομμάτι του συγγραφικού του έργου. Έγραψε περίπου 60 ποιήματα με θέματα όπως η πατρίδα, η φύση, ο έρωτας κλπ. Από αυτά ξεχωρίζουν η «Άνοιξη», το «Είμαστε αδελφοί», «Το κορίτσι του Ζεϊτούν» (αφιερωμένο στην αρμενική εξέγερση του 1862) κ.ά. Παράλληλα μετέφρασε έργα ξένων συγγραφέων, όπως «Ο θάνατος του Καίσαρα» του Βολταίρου και η τραγωδία «Σαούλ» του Βιττόριο Αλφιέρι. Το 1870 συγκεντρώθηκαν και εκδόθηκαν για πρώτη φορά τα άπαντά του, τα οποία περιλαμβάνουν τη λογοτεχνική του παραγωγή, καθώς και την αρθρογραφία του σε διάφορα έντυπα. Bardakjian, Kevork B., επιμ. (2000). A Reference Guide to Modern Armenian Literature, 1500-1920. With an Introductory History. Detroit: Wayne State University Press. Hacikyan, Agop Jack, επιμ. (2000). The Heritage of Armenian Literature. From the eighteenth century to modern times. III. Detroit: Wayne State University Press. Payaslian, Simon (2007). The History of Armenia. From the Origins to the Present. New York: Palgrave McMillan. Зулумян, Б. С. «ПЕШИКТАШЛЯ́Н». bigenc.ru (στα Ρωσικά). Большая российская энциклопедия. Αρχειοθετήθηκε από το πρωτότυπο στις 2 Μαρτίου 2021. Ανακτήθηκε στις 28 Μαρτίου 2021.
Τζορντάν Λοτιές

Ο Τζορντάν Λοτιές (γεννημένος στις 5 Αυγούστου 1984) είναι Γάλλος επαγγελματίας ποδοσφαιριστής, ο οποίος αγωνίζεται στην θέση του κεντρικού αμυντικού για λογαριασμό της ισπανικής ΚΑ Οσασούνα.

 Γεννημένος στο Κλερμόν-Φεράν, ο Λοτιές ξεκίνησε την επαγγελματική του καριέρα από την ομάδα της γενέτειράς του, Κλερμόν Φουτ, αγωνιζόμενος εκεί για διάστημα τριών σεζόν στην Λιγκ 2. Μετά τον υποβιβασμό της ομάδας, μεταγράφηκε στην, επίσης ομάδα της Λιγκ 2, Ντιζόν ΦΚΟ. Στις 4 Ιουνίου 2009, μεταγράφηκε στην ΑΣ Νανσί της Λιγκ 1. Πραγματοποίησε το ντεμπούτο του στην κορυφαία την τάξη κατηγορία του γαλλικού ποδοσφαίρου στις 8 Αυγούστου, ξεκινώντας ως βασικός στην εκτός έδρας επικράτηση της ομάδας του με σκορ 3–1 επί της Βαλανσιέν ΦΚ, ενώ πέτυχε το πρώτο του τέρμα με την Νανσί στις 8 Δεκεμβρίου 2012, σε μία εντός έδρας ισοπαλία με σοορ 1–1 απέναντι στην Βαλανσιέν.Στις 18 Ιουνίου 2013, όντας ελεύθερος συμβολαίου, ο Λοτιές υπέγραψε συμβόλαιο συνεργασίας διάρκειας τριών ετών με την ομάδα της Πριμέρα Ντιβιζιόν, ΚΑ Οσασούνα. Πραγματοποίησε το ντεμπούτο του αγωνιζόμενος με τα χρώματά της στις 18 Αυγούστου, σε μάι εντός έδρας ήττα με σκορ 1–2 απέναντι στην Γρανάδα ΚΦ. Επίσημο προφίλ από την Νανσί (Γαλλικά) Προφίλ στο Foot-National (Γαλλικά) Προφίλ στο BDFutbol (Αγγλικά) Προφίλ Τζορντάν Λοτιές στο Soccerway
Ανώτατη Λαϊκή Συνέλευση

Η Ανώτατη Λαϊκή Συνέλευση (χάνγκουλ: 최고 인민 회의) αποτελεί το νομοθετικό σώμα της Λαοκρατικής Δημοκρατίας της Κορέας (ΛΔΚ), κοινώς γνωστή ως Βόρεια Κορέα. Αποτελείται από έναν εκπρόσωπο για κάθε μία από τις 687 εκλογικές περιφέρειες, με πενταετή θητεία. Το Σύνταγμα αναγνωρίζει το Εργατικό Κόμμα ως το ηγετικό κόμμα του κράτους. Το Εργατικό Κόμμα, με επικεφαλής τον Κιμ Γιονγκ-ουν, αποτελεί την κυβέρνηση της Λαοκρατικής Δημοκρατίας της Κορέας, σε ένα μονοπωλιακό συνασπισμό με το Σοσιαλδημοκρατικό Κόμμα και το Κόμμα Τσοντοϊστών Τσονγκού δημιουργώντας το Δημοκρατικό Μέτωπο για την Επανένωση της Πατρίδας. Οι εκλογές διεξάγονται κάθε πέντε έτη, με την πιο πρόσφατη το 2019. Η Ανώτατη Λαϊκή Συνέλευση είναι το πρωταρχικό νομοθετικό σώμα της Λαοκρατικής Δημοκρατίας της Κορέας, που συνήθως αναθέτει αρμοδιότητες στο ολιγάριθμο και πιο ισχυρό Προεδρείο, που επιλέγεται από την ολομέλεια.

 Το Προεδρείο της Ανώτατης Λαϊκής Συνέλευσης είναι το ανώτατο όργανο εξουσίας στη Βόρεια Κορέα. Ασκεί τη νομοθετική εξουσία, όταν απουσιάζει η Συνέλευση, η οποία λαμβάνει χώρα καθ' όλη τη διάρκεια, εκτός ορισμένων ημερών κάθε χρόνο. Ο Κιμ Γιονγκ Ναμ είναι ο σημερινός Πρόεδρος του Προεδρείου.Το Προεδρείο αποτελείται από τον Πρόεδρο, τους Αντιπροέδρους, τους γραμματείς και τα άλλα μέλη. Τα καθήκοντα της προεδρίας είναι τα εξής: Συγκαλεί τις συνεδριάσεις της Ανώτατης Λαϊκής Συνέλευσης Εξετάζει και εγκρίνει τη νέα κρατική νομοθεσία, όταν η Συνέλευση απουσιάζει Ερμηνεύει και θεσπίζει το Σύνταγμα και τη νομοθεσία Συστήνει ή καταργεί κρατικά υπουργεία Εποπτεύει τους νόμους των κρατικών οργάνων Οργανώνει εκλογές στην Ανώτατη Λαϊκή Συνέλευση Επικυρώνει διεθνείς συνθήκες με ξένες χώρες Διορίζει, μεταθέτει ή απολύει υπαλλήλους και δικαστές, όταν η Συνέλευση συνεδριάζει Χορηγεί ειδική χάρη ή αμνηστίαΕκτός από τα εκτελεστικά του καθήκοντα, το προεδρείο λαμβάνει επίσης διαπιστευτήρια διπλωματικών εκπροσώπων από χώρες του εξωτερικού.Σύμφωνα με το Σύνταγμα του 1998, το Προεδρείο και ο Πρόεδρος του Προεδρείου της Συνέλευσης αντικατέστησαν την Μόνιμη Επιτροπή της Συνέλευσης και τον Πρόεδρο της Μόνιμης Επιτροπής, ο οποίος κατείχε τη θέση τόσο του Προέδρου της Συνέλευσης όσο και του αρχηγού του κράτους, πριν από την καθιέρωση της θέσης του Προέδρου της Λαοκρατικής Δημοκρατίας της Κορέας. Επί του παρόντος, ο Πρόεδρος του Προεδρείου της Συνέλευσης αποτελεί και τον αρχηγό του κράτους, ενώ ο Πρόεδρος της Συνέλευσης είναι αρμόδιος για την ομαλή λειτουργία των συνεδριάσεων. North Korean Government Αρχειοθετήθηκε 2020-05-18 στο Wayback Machine., CIA World Factbook FACTBOX - North Korea's main political bodies and power Αρχειοθετήθηκε 2015-09-24 στο Wayback Machine., Reuters.
Σιλαναμίνη

Η σιλαναμίνη (αγγλικά:silanamine) είναι ανόργανη χημική ένωση, η οποία περιέχει πυρίτιο, υδρογόνο και άζωτο, με μοριακό τύπο SiH5N, αν και παριστάνεται συνήθως με τον ημισυντακτικό τύπο SiH3NH2. Αποτελεί το πυριτιούχο ανάλογο της μεθαναμίνης.

 Εκτός από τη «μητρική» σιλαναμίνη, ο όρος χρησιμοποιείται και σε σειρά «θυγατρικών» ανόργανων και οργανικών ενώσεων, που περιέχουν έναν (τουλάχιστον) δεσμό Si-N. Η ονομασία σιλαναμίνη προκύπτει από το πρόθεμα «σιλαν-» και την κατάληξη «-αμίνη», σε αναλογία με την ονοματολογία των οργανικών αμινών. Η μοριακή δομή της σιλανόλης ομοιάζει γεωμετρικά με αυτήν της μεθαναμίνης. Ωστόσο οι δεσμοί Si-Η είναι πολωμένοι κατά την έννοια Siδ+-Hδ-, γιατί το πυρίτιο έχει μικρότερη ηλεκτραρνητικότητα (1,90 κατά Pauling) και από τον άνθρακα (2,55 κατά Paouling) και από το υδρογόνο (2,20 κατά Pauling). Επίσης, η διαφορά ηλεκτραρνητικότητας μεταξύ πυριτίου και αζώτου (3,04 κατά Pauling) είναι πολύ μεγαλύτερη από την αντίστοιχη άνθρακα - αζώτου. Το γεγονός αυτό δίνει σημαντικό ποσοστό ετεροπολικότητας (27,6%) στο δεσμό Si-Ν, δηλαδή έχουμε σε σημαντικό ποσοστό μια ένωση της μορφής [SiH3]+[NH2]-.
Τσεχικές εκλογές Γερουσίας 2012

Στις εκλογές για το 1/3 της Γερουσίας, που διεξήχθησαν στην Τσεχία στις 12-13 Οκτωβρίου και στις 19-20 Οκτωβρίου 2012´´, οι Σοσιαλδημοκράτες κέρδισαν 46 έδρες.

 Η Γερουσία έχει 81 μέλη, που εκλέγονται για εξαετή θητεία, μέσω ενός εκλογικού πλειοψηφικού συστήματος, το οποίο αντιπροσωπεύει τις εκλογικές περιφέρειες της χώρας. Ένας υποψήφιος για τη Γερουσία δεν απαιτείται να είναι μέλος κάποιου πολιτικού κόμματος (σε αντίθεση με την κάτω βουλή).
Ούγος του Ιμπελέν (απεβ. 1238)

Ο Ούγος ο δυνατός, γαλλ. Hugues le fort (π. 1213 - 1238) από τον Οίκο του Ιμπελέν ήταν ένας από αυτούς που εστάλησαν ως όμηροι στην Αυλή του Φρειδερίκου Β΄ της Γερμανίας.

 Ήταν ο τρίτος γιος του Ιωάννη Α΄ κυρίου της Βηρυτού και της Μελισσάνθης, κόρης και κληρονόμου του Γκυ κυρίου του Αρσούφ. Μαζί με τον μεγαλύτερο αδελφό του Μπαλιάν εστάλη το 1228-29 στην Αυλή του Φρειδερίκου Β΄ των Χοενστάουφεν βασιλιά της Γερμανίας, συζύγου της Ισαβέλλας Β΄ των Μπριέν βασίλισσας της Ιερουσαλήμ. Ήταν αρχηγός της πρώτης επίθεσης στη μάχη του Αγκρίντι το 1232 και αντέκρουσε το κύριο χτύπημα του εχθρού. Το 1238 απεβίωσε σε ηλικία 25 ετών. Το 1239 ο Ερρίκος Α΄ των Λουζινιάν βασιλιάς της Κύπρου έκανε λειτουργία στο όνομά του στη Νικοζία/Λευκωσία. Marshall, Christopher. Warfare in the Latin East, 1192–1291. Cambridge University Press, 1992.
Όντερ

Ο Όντερ (γερμανικά: Oder, τσέχικα/πολωνικά: Odra) είναι ποταμός της Κεντρικής Ευρώπης, φυσικό σύνορο Πολωνίας και Γερμανίας κατά μήκος 187 χιλιομέτρων. Πηγάζει από τα Σουδητικά όρη στην Τσεχία και ρέει κυρίως βόρεια και βορειοδυτικά, μέσα από τη δυτική Πολωνία. Ο ποταμός κατευθύνεται προς τη λιμνοθάλασσα Στσέτσιν και, εν τέλει, εκβάλλει στη Βαλτική Θάλασσα μέσω των τριών καναλιών Τζίβνα, Σβίνα και Πεένεστρομ.

 Ο Όντερ είναι γνωστός με πολλές ονομασίες σε αρκετές γλώσσες, αλλά οι σημερινές μοιάζουν πολύ μεταξύ τους· στα Αγγλικά και τα Γερμανικά ονομάζεται Oder («Όντερ»), ενώ στα Τσέχικα και τα Πολωνικά Οdra («Όντρα»). Ο Κλαύδιος Πτολεμαίος είχε δώσει το όνομα «Σύηβος» στον σημερινό Όντερ, ονομασία που προσιδιάζει στη σημερινή «Σβίνα», όπως αποκαλείται ένα από τα τρία κανάλια που μεταφέρουν τα νερά του ποταμού στη Βαλτική. Οι εκβολές ενός ποταμού που ονομάζεται Οὐιαδούα (ή Οὐιλδούα, λόγω της ομοιότητας των γραμμάτων Α και Λ, στα Λατινικά είναι Viadua ή Vildua) και εντοπίζεται στο 1/3 της απόστασης του Σύηβου και του Βιστούλα, πιθανόν ανήκουν στον σημερινό Βιέπτς. Στην Αρχαία εκκλησιαστική σλαβονική γλώσσα αναφέρεται ως Βιόντρ (Vjodr). Ο Όντερ έχει μήκος 854 χλμ. Τα 112 εξ αυτών βρίσκονται στην Τσεχία και τα 742 στην Πολωνία (συμπεριλαμβανομένων των 187 χλμ στα σύνορα με τη Γερμανία). Είναι ο δεύτερος μεγαλύτερος ποταμός στην Πολωνία μετά τον Βιστούλα. Έχει λεκάνη απορροής 118.861 τ.χλμ, 106.056 των οποίων είναι στην Πολωνία (89%), 7.217 στην Τσεχία (6%) και 5.587 είναι στη Γερμανία (5%). Κανάλια τον συνδέουν με τους ποταμούς Χάβελ, Σπρέε, Βιστούλα και Κλοντνίτσα. Διασχίζει τα βοϊβοδάτα Σιλεσία, Οπόλε, Κάτω Σιλεσία και Λούμπους στην Πολωνία καθώς και τα κρατίδια Βραδεμβούργο και Μεκλεμβούργο-Δυτική Πομερανία στη Γερμανία. Η μεγαλύτερη πόλη πάνω στον Όντερ είναι η πολωνική πόλη Βρότσουαφ. Ο Όντερ είναι πλωτός για μεγάλο μέρος του συνολικού μήκους του. Στην πόλη Κόζλε ο ποταμός ενώνεται με το κανάλι Γκλιβίτσκι. Στη συνέχεια, ο ποταμός ρέει προς την πόλη Άισενχουτενσταντ· εκεί, συνδέεται με τον Σπρέε στο Βερολίνο. Στη Φρανκφούρτη ο ποταμός Βάρτα σχηματίζει μια πλωτή σύνδεση με την πόλη Πόζναν για μικρά πλοία. Κοντά στις εκβολές του, ο ποταμός φτάνει στην πόλη Στσέτσιν, ένα σημαντικό λιμάνι. Το κύριο τμήμα του ποταμού διαρρέει τις πόλεις Οστράβα, Μπόχουμιν, Ρατσίμπους, Κραπκοβίτσε, Οπόλε, Βρότσουαφ, Στσινάβα, Γκουόγκουφ, Νόβα Σουλ, Άιζενχυτενσταντ, Φραγκφούρτη επί του Όντερ, Σουουμπίτσε, Σβεντ, Φιεράντεν, Γκαρτς, Γκριφίνο, Στσέτσιν, Πολίτσε Ο ποταμός Τζίβνα διαρρέει τις πόλεις Βολίν, Κάμιεν Πομόρσκι, Ντζιβνούφ Ο ποταμός Σβίνα διαρρέει τις πόλεις Σβινούιστσιε Ο ποταμός Πεένεστρομ διαρρέει τις πόλεις Ούζεντομ, Λάσαν, Βόλγκαστ Ανατολικά: Οστραβίτσε, Όλζα, Ρούντα, Κουοντνίτσα, Μάουα Πανέβ, Βιντάβα, Μάλα Πάνεβ,Πλίσκα, Οουόμποκ, Γκριζίνκα, Βάρτα, Τίβα, Πουόνια, Ίνα, Γκοβιενίτσα Δυτικά: Οπάβα, Νίσα Κουόντσκα ή Κλότσκα, Σλέζα, Ζιμνίτσα, Μπουμπρ, Λουσατιανός Νάισσε, Φίνοβ, Γκουνίτσα
Η Βενετσιάνα (ταινία)

Η Βενετσιάνα (ιταλικά: La Venexiana), (διεθνώς κυκλοφόρησε ως η Βενετσιάνικη γυναίκα), είναι μια ιταλική ερωτική ταινία του 1986 σε σκηνοθεσία Μάουρο Μπολονίνι και πρωταγωνιστούν η Λάουρα Αντονέλι και η Μόνικα Γκουεριτόρε.Η ταινία είναι μια μεταφορά της ομώνυμης κωμωδίας του 16ου αιώνα.

 Μετά την πανούκλα στη Βενετία, κατά τη διάρκεια του καρναβαλιού, δύο ελκυστικές γυναίκες υψηλής κοινωνίας, η ώριμη χήρα Άντζελα (Λάουρα Αντονέλι) και η νεαρή νύφη της Βαλέρια (Μόνικα Γκουεριτόρε), συναγωνίζονται για τις σεξουαλικές εύνοιες του Τζουλς (Τζέισον Κόνερι), ενός νεαρού και όμορφου ξένου, που βρήκαν περιπλανώμενο στους δρόμους. Λάουρα Αντονέλι ως Άντζελα Μόνικα Γκουεριτόρε ως Βαλέρια Τζέισον Κόνερι ως Τζουλς Η ταινία ήταν υποψήφια για τα βραβεία Νταβίντ ντι Ντονατέλο και Νάστρο ντ' Αρτζέντο το 1986 στην κατηγορία καλύτερων κοστουμιών. Σε ορισμένες χώρες που προβλήθηκε η ταινία υπήρξε απαγόρευση για ανηλίκους κάτω των 18 ετών, όπως η Αργεντινή, η Γαλλία και η Ισπανία. Η Βενετσιάνα στην IMDb (Αγγλικά)
Αρτεμίσιο Αρκαδίας

Το Αρτεμίσιο (παλαιά ονομασία: Κακούρι) είναι ορεινό χωριό του νομού Αρκαδίας. Βρίσκεται κτισμένο στην βόρεια πλευρά του Μαντινειακού κάμπου, στους πρόποδες του Τραχύ όρους (Καρόυμπαλο). Αποτελεί την έδρα και μοναδικό οικισμό της κοινότητας Αρτεμισίου που υπάγεται στην δημοτική ενότητα Μαντινείας η οποία με τη σειρά της υπάγεται στον Δήμο Τρίπολης της Περιφέρειας Πελοποννήσου. Στην απογραφή του 2021 είχε 326 μόνιμους κατοίκους.

 Αρχικά συστάθηκε ο δήμος (με την ονομασία Δήμος Κακουρίου) στις 28 Δεκεμβρίου 1836 με την απόσπαση του οικισμού Κακούρι από το δήμο Ορχομενού και τον ορισμό του ως έδρα του δήμου. Ο δήμος λειτούργησε ως το 1841 και στη συνέχεια (1912) συστάθηκε η κοινότητα, η οποία στις 10 Αυγούστου 1960 μετονομάστηκε σε Κοινότητα Αρτεμισίου και λειτούργησε ως το 1997 οπότε καταργήθηκε και προσαρτήθηκε στον δήμο Μαντινείας. Ο πληθυσμός του Αρτεμισίου παρουσίασε μικρή αύξηση την περίοδο 1879 - 1896, σταθερότητα την περίοδο 1896 - 1940 και σημαντική πτώση έκτοτε. Το 2021 ωστόσο σημείωση μία μικρή αύξηση.
Μπελτέιν

Το Μπελτέιν (ιρλ. Bealtaine ή Beltene) είναι μια αρχαία κελτική γιορτή κατά την Πρωτομαγιά, η οποία εορταζόταν στην Ιρλανδία, τη Σκωτία και τη Νήσο Μαν, ενώ παρόμοιες γιορτές λάμβαναν χώρα στην Ουαλία, τη Βρετάνη και την Κορνουάλη. Η λέξη «Μπελτέιν» προέρχεται από την ιρλανδική λέξη «Bealtaine» (ιρλ. Beltene, «ζωηρή φωτιά»). Πιθανότατα υπάρχει σχέση με τον γαλατικό θεό Belenos («λαμπερός»). Το Μπελτέιν βρίσκεται στο μέσον μεταξύ εαρινής ισημερίας και θερινού ηλιοστασίου. Από τη στιγμή που το κελτικό ημερολόγιο βασίζεται και στoν ηλιακό και στο σεληνιακό κύκλο, ίσως τοποθετείται στην πανσέληνο που είναι ανάμεσα στην εαρινή ισημερία και το θερινό ηλιοστάσιο. Συνήθως εορτάζεται λοιπόν την 1η Μαΐου. Η γιορτή σηματοδοτούσε το ξεκίνημα του καλοκαιριού για τους ποιμένες, που έβγαζαν τα κοπάδια τους στην ύπαιθρο για βοσκή. Κεντρική δραστηριότητα της γιορτής ήταν το άναμμα υπαίθριων φωτιών στις κορυφές των βουνών και των λόφων με τελετουργική ή πολιτική σημασία. Στην Ιρλανδία, το έθιμο αυτό επιζεί μόνο στην επαρχία του Λίμερικ. Ένα άλλο έθιμο που επέζησε μέχρι τις αρχές του 20ού αιώνα στην Ιρλανδία ήταν το κρέμασμα ενός κλαδιού στις πόρτες και τα παράθυρα των σπιτιών, το οποίο συνήθως ήταν κλαδί από φλαμουριά ή κράταιγο.

 Στην ιρλανδική μυθολογία, για τους Τουάθα ντε Ντανάν και τους Μιλέσιους η αρχή του χρόνου ήταν η γιορτή του Bealtaine: μεγάλες υπαίθριες φωτιές ανήγγειλαν τον ερχομό του καλοκαιριού και την ελπίδα για καλές σοδειές, ευημερία και ευτυχία. Πηγές του 10ου αιώνα αναφέρουν ότι οι δρυΐδες άναβαν μικρές φωτιές στις κορυφές των λόφων και οδηγούσαν τα κοπάδια των ζώων του χωριού προς τα εκεί, προκειμένου να εξαγνιστούν από τη φωτιά, ενώ και άνθρωποι πηδούσαν πάνω από τις φωτιές. Το έθιμο αυτό υπάρχει σε πολλές περιοχές του κόσμου ακόμα και μετά την έλευση του Χριστιανισμού. Η μέρα γιορτάζεται ακόμα σε μερικές περιοχές, όπως στο Εδιμβούργο της Σκωτίας, για παράδειγμα. Το Μπελτέιν είναι κυρίως Γαελική γιορτή, καθώς άλλοι κελτικοί λαοί, όπως οι Ουαλοί, οι κάτοικοι της Βρετάνης και της Κορνουάλης, δεν τη γιορτάζουν, αν κι έχουν παρόμοιες γιορτές. Οι Νεοπαγανιστές χρησιμοποιούν την ονομασία Μπελτέιν για ένα από τα «Σάββατα», τις οκτώ ηλιακές γιορτές, στο Νεοπαγανιστικό τροχό του χρόνου. Αν και δανείζεται στοιχεία από το παραδοσιακό Μπελτέιν, όπως οι φωτιές, όσον αφορά τη σημασία και τις τελετές της έχει περισσότερο σχέση με τη γερμανικής προέλευσης γιορτή της Πρωτομαγιάς, καθώς αποτελεί γιορτή γονιμότητας κι ένα από τα έθιμα είναι το πρωτομαγιάτικο γαϊτανάκι. Οι Νεοπαγανιστές γιορτάζουν το Μπελτέιν την 1η Μαΐου στο Βόρειο Ημισφαίριο και την 1η Νοεμβρίου στο Νότιο. Beltane Events Guide
Πέρασμα Βερέτσκε

Το Πέρασμα Βερέτσκε ή Πέρασμα Βερέτσκι (ουκρανικά: Вере́цький перевал, μεταγραφή: Veretskyy pereval, πιο επίσημα: ουκρανικά: перевал Середньоверецький, pereval Serednioveretskyy, επίσης γνωστό ως Ворі́тський перевал, μεταγραφή: Vorítskyy pereval, ουγγρικά: Vereckei-hágó) είναι ορεινό πέρασμα στην Ουκρανία, ένα από τα σημαντικότερα περάσματα των Εσωτερικών Ανατολικών Καρπαθίων Ορέων.

 Το πέρασμα βρίσκεται στα Καρπάθια Όρη εκεί που συναντώνται οι περιφέρειες Λβιβ και Υπερκαρπαθίας, ανάμεσα στην κοιλάδα Λατόριτσα ή Λατορίτσια και την κοιλάδα του ποταμού Οπίρ. Έχει υψόμετρο 841 μέτρα. Το φαράγγι είναι καλοταξιδεμένο για πάνω από μια χιλιετία. Το 895 Ουγγρικές φυλές μπήκαν στην λεκάνη των Καρπαθίων και τον επόμενο αιώνα ίδρυσαν το Βασίλειο της Ουγγαρίας. Το 1241 ο κύριος στρατός των Μογγόλων πέρασε το πέρασμα προς το Βασίλειο της Ουγγαρίας. Το 1703, όταν ο Φράντσις Ράκοτσι Β' επέστρεψε από την εξορία στο κάστρο Μπερεζάνι στη σημερινή Ουκρανία, ταξίδεψε μέσω του περάσματος για να αναλάβει την ηγεσία μιας αντιαψβουργικής εξέγερσης που έγινε γνωστός ως Πόλεμος Ανεξαρτησίας του Ράκοτσι. Το 1914, κατά την διάρκεια του Α' Παγκοσμίου Πολέμου, υπήρξε χώρος σύγκρουσης μεταξύ του αυστροουγγρικού στρατού και του στρατού της Τσαρικής Ρωσίας. Κατα τη διάρκεια του Β' Παγκοσμίου Πολέμου έγιναν επίσης μάχες. Τα απομεινάρια των αμυντικών οχυρώσεων της επονομαζόμενης γραμμής Αρπάντ είναι ορατά μέχρι σήμερα. Από το 1980, το περασμα παρακάμπτεται από μεγάλους αυτοκινητοδρόμους. Το πέρασμα είναι επίσης γνωστό στην Ουκρανική ιστορία, επειδή το 1939, λίγο πριν το ξέσπασμα του Β' Παγκοσμίου Πολέμου, ήταν ο χώρος μαζικής δολοφονίας για περίπου 600 Ουκρανούς παρτιζάνους, τους Καρπαθιανούς Σιτς (Карпа́тська Січ, Karpatska Sich), που πολεμούσαν κατά των Ουγγρικών και Πολωνικών δυνάμεων.Το 2008, η Ουγγρική κυβέρνηση έλαβε άδεια από την Ουκρανική κυβέρνηση για να εγκαταστήσει ένα μνημείο για το πέρασμα των Ουγγρικών φύλων στη μελλοντική Ουγγαρία (το 895). Το μνημείο σχεδιάστηκε από τον Ουκρανό αρχιτέκτονα Πέτρο Ματλ (Петро Матл) από το Μουκάτσεβο. See a photo and map at Panoramio.
Κύπελλο Ελλάδος καλαθοσφαίρισης γυναικών 2010-2011

To 16o Κύπελλο Ελλάδος καλαθοσφαίρισης γυναικών 2010-2011 και το 12ο που η τελική του φάση έγινε σε μορφή "Final Four" ξεκίνησε στις 3 Οκτωβρίου 2010 με τους αγώνες της πρώτης φάσης και τελείωσε στις 4 Απριλίου 2011 με τον τελικό μεταξύ του Αθηναϊκού Α.Σ. και του Πρωτέα Βούλας. Κυπελλούχος αναδείχθηκε ο Αθηναϊκός Α.Σ.

 Οι αγώνες της πρώτης φάσης διεξήχθησαν σε τρεις αγωνιστικές, στις 3, 10 και 17 Οκτωβρίου 2010. Οι αγώνες της δεύτερης φάσης διεξήχθησαν στις 20 Οκτωβρίου και σε αυτές μετείχαν και οι 12 ομάδες της Α1. Οι αγώνες της τρίτης φάσης (προημιτελικοί) διεξήχθησαν στις 24 Οκτωβρίου. Η τελική φάση (Final Four) διεξήχθη στο Κλειστό Γυμναστήριο Ηλιούπολης, στις 2 και 4 Απριλίου 2011. Ελληνική Ομοσπονδία Καλαθοσφαίρισης
Θεμιστοκλής Ζάμμιτ

Ο Σερ Θεμιστοκλής «Τέμι» Ζάμμιτ (ή Ζάμμιτ; 30 Σεπτεμβρίου 1864 – 2 Νοεμβρίου 1935) ήταν Μαλτέζος αρχαιολόγος και ιστορικός, καθηγητής χημείας, γιατρός, ερευνητής και συγγραφέας. Υπηρέτησε ως Πρύτανης (1920–26) του Βασιλικού Πανεπιστημίου της Μάλτας και πρώτος Διευθυντής του Εθνικού Μουσείου Αρχαιολογίας στη γενέτειρά του, τη Βαλέτα.

 Μετά την αποφοίτησή του στην ιατρική από το Πανεπιστήμιο της Μάλτας, ο Ζάμμιτ ειδικεύτηκε στη βακτηριολογία στο Λονδίνο και το Παρίσι. Η ανακάλυψή του το 1905 του μολυσμένου γάλακτος ως φορέα μετάδοσης στον άνθρωπο της βρουκέλλωσης μελιτένσης, που υπάρχει στο αίμα της κατσίκας συνέβαλε σημαντικά στην εξάλειψη από τα νησιά του κυματοειδούς πυρετού, δίνοντάς του τον τίτλο του ιππότη. Η Σχολή της Τροπικής Ιατρικής του Λίβερπουλ του επένειμε το 1920 το βραβείο “Mary Kingsley Medal”.Συγγραφέας πολλών λογοτεχνικών έργων στη μαλτέζικη γλώσσα, ο Ζάμμιτ τιμήθηκε με το DLitt Honoris Causa από το Πανεπιστήμιο της Οξφόρδης. Αναγορεύτηκε ιππότης το 1930, αφού προηγουμένως είχε γίνει δεκτός ως μέλος στο Τάγμα του Αγίου Μιχαήλ και του Αγίου Γεωργίου. Δημοσίευσε επίσης μια ιστορία των νησιών της Μάλτας και ανέσκαψε σημαντικούς αρχαιολογικούς χώρους, όπως το Υπόγειο του Χαλ Σαφλιένι και οι μεγαλιθικοί ναοί Tarxien, Ħaġar Qim και Mnajdra, που έκτοτε έχουν κηρυχθεί Μνημεία Παγκόσμιας Κληρονομιάς της UNESCO. Ανέσκαψε επίσης αρκετους Φοινικικούς-Καρχηδονιακούς τάφους.Ιδρυσε το πρώτο Αρχαιολογικό Μουσείο της Μάλτας. Στο Εθνικό Αρχαιολογικό Μουσείο στη Βαλέτα υπάρχει μία προτομή του Θεμιστοκλή Ζάμμιτ. Η επιστημονική προσέγγιση του Ζάμμιτ στην αρχαιολογία ενίσχυσε περαιτέρω τη διεθνή του φήμη. Μια μόνιμη έκθεση ορισμένων από τα ευρήματά του μπορεί να επισκεφτεί κανείς στο Εθνικό Μουσείο Αρχαιολογίας στη Βαλέτα. Το 1964 εκδόθηκε μία αναμνηστική συλλογή δύο γραμματοσήμων. Στο ένα γραμματόσημο απεικονίζονταν ο Σερ Ντέϊβιντ Μπρούς και ο Σερ Θεμιστοκλής Ζάμμιτ. Το πρόσωπο του Ζάμμιτ απεικονίζεται επίσης σε ένα γραμματόσημο του 1994 και αποτελεί μέρος σειράς γραμματοσήμων με θέμα «Ευρώπη και Ανακαλύψεις».Η κύρια αίθουσα συνελεύσεων του Πανεπιστημίου της Μάλτας φέρει το όνομα του Ζάμμιτ. Απεικονίζεται σε ένα αναμνηστικό νόμισμα της 1 λίρας Μάλτας με ημερομηνία 1973 και σε ένα αναμνηστικό νόμισμα των 5 λιρών Μάλτας με ημερομηνία 2006. Ο Ζάμμιτ υπέγραψε τα περισσότερα από τα έργα του με τα αρχικά του TZ. Κύριε Θεμιστοκλή (Temi) Zammit Roger Ellul-Micallef, Zammit της Μάλτας. His Times, Life and Achievements, 2 τόμοι, Valletta: Allied Publications, 2013.
Φρούριο Σόκο

Το Φρούριο Σόκο είναι ένα μεσαιωνικό φρούριο στην κοιλάδα Πλίβα κοντά στην πόλη Σίποβο στη Σερβική Δημοκρατία. Ήταν το κέντρο της επαρχίας Πλίβα στη μεσαιωνική Βοσνία. Βρίσκεται σε έναν βράχο πάνω από τον ποταμό Σοκόνιτσα, το οποίο κυλάει από την Πλίβα στο Σίποβο.

 Στην αρχή, το φρούριο Σόκο αποτελούνταν μόνο από τον φρουρούμενο πύργο και μια μικρή αυλή. Η πόλη αργότερα επεκτάθηκε στη σημερινή Άνω Πόλη και στην προστέθηκε η Κάτω Πόλη. Έτσι οι προμαχώνες και οι πύγοι ενισχύθηκαν με πυροβόλα όπλα ενώ οι κάτοικοι εκπαιδεύτηκαν στη χρήση τους. Ένα από τα τελευταία στάδια της ανάπτυξης του φρουρίου ήταν η κατασκευή ενός οχυρού στην άλλη πλευρά του φαραγγιού Σοκόνιτσα, οχυρό που προφύλαξε το φρούριο Σόκο από τις επιθέσεις του πυροβολικού από τη δύση. Στο πάνω μέρος του φρουρίου διακρίνονται τα τρία επίπεδα σχεδιασμού και κατασκευής της πόλης : Βασίλειο της Βοσνίας (από τη δημιουργία του μέχρι το 1463) Ουγγαρία (1463-1521) Οθωμανική Αυτοκρατορία (1521-1833) Το φρούριο σήμερα είναι ερειπωμένο, αλλά η πλευρά που βλέπει στην κοιλάδα Πλίβα εξακολουθεί ακόμα και σήμερα να προσελκύει τουρίστες, πρόθυμους να απολαύσουν τη θέα. Χάρη στις προσπάθειες των ορειβατών, η περιοχή της Άνω Πόλης έχει καθαριστεί από τους θάμνους και έχουν τοποθετηθεί παγκάκια ξεκούρασης. Πολυμέσα σχετικά με το θέμα Soko Grad Fortress (Šipovo) στο Wikimedia Commons